Դանգարվան ամրոց

Դանգարվան ամրոց (իռլանդերեն՝ Caisleán Dhún Garbhán) կամ Ջոն թագավորի նորմանական ամրոց, ամրոց է Իռլանդիայի Ուոթերֆորդ կոմսության Դանգարվան քաղաքում։ Ամրոցը Իռլանդիայի ազգային հուշարձանների ցանկում է։ Ճարտարապետություն Դանգարվան ամրոցը հատակագծում բազմանկյունի է, արտաքին հզոր պատով, անկյունային աշտարակներով և դարպասներով։ Արտաքին պատերը 12-րդ դարի կառույց են։ Նմանատիպ կառույցները տարածված են Անգլիայում, բայց ոչ Իռլանդիայում։ 18-րդ դարի սկզբին ամրոցի տարածքում կառուցվել են երկհարկանի զորանոցներ, որոնք այժմ վերականգնվել են և ցուցադրական տարածք են։ Ներկայիս ամրոցը կառուցվել է նախկին մոտ և բեյլի (անգլ.՝ Motte-and-bailey) տիպի ամրոցի տեղում։ Պատմություն Ամրոցը անգլո-նորմանական է, 1185 թվականին այն կառուցել է Անգլիայի Ջոն արքայազնը Կոլիգանի գետաբերանին։ Դա Իռլանդիայի հարավ-արևելքում կառուցված ամրոցներից մեկն էր։ Իռլանդիայի քաղաքացիական պատերազմի տարիներին ամրոցը որպես զինանոց է օգտագործվել, ապա անցել է Իռլանդիայի հանրապետական բանակին, որը 1922 թվականին լքելով ամրոցը հրի է մատնել այն։ Իռլանդական ազատ հանրապետության (իռլանդերեն՝ Saorstát Éireann) անկումից հետո հաստատվելուց հետո ամևոցը մինչև 1987 թվականը ոետիկանության կայան է ծառայել Ազգային ոստիկանության (իռլանդերեն՝ Garda Síochána) համար։ 1987 թվականից հետո ամրոցը անմխիթար վիճակում էր, մինչև որ Իռլանդիայի ոչ նյութական ժառանգության համար պատասխանատու Դյուքաս (իռլանդերեն՝ Dúchas) կազմակերպությունը չի վերականգնել այն։ Այժմ այստեղ էքսկուրսիաներ, ցուցահանդեսներ և տեսաձայնային շոուներ են կազմակերպվում։ Ծանոթագրություններ Արտաքին հղումներ Բացահայտեք Իռլանդիան Արխիվացված 2015-09-23 Wayback Machine (անգլ.)